**1. Sanoma taivainen**

 Aika on ihmeiden, aika on Jeesuksen.

 Sanoma taivainen soida nyt saa!

 Aika on rakkauden, aika on totuuden.

 Sanoma taivainen soida nyt saa!

Se on sanoma seimestä, pienestä pojasta.

Se on sanoma rististä, tyhjästä haudasta. (2x)

 Aika on ihmeiden, aika on Jeesuksen.

 Sanoma taivainen soida nyt saa!

 Aika on rakkauden, aika on totuuden.

 Sanoma taivainen soida nyt saa!

Se on sanoma seimestä, pienestä pojasta.

Se on sanoma rististä, tyhjästä haudasta. (2x)

Se on sanoma armosta, valtavan suuresta.

Se on sanoma lahjasta, alusta uudesta. (2x)

**2. Lahjaksi meille**

1. Taas vuodenaika pimein on.

Kylmä tuuli tuivertaa.

Lumi peittää maan.

Nyt pysähdyn ja kuulen sen.

Sävel takaa vuosien valtaa sydämen.

Taivas tuikkii ylläni,

tuo tuulahduksen seimen luota Pohjolaan.

 Tähtitaivas julistaa:

 Syntyi valo maailmaan.

 Kuuletko laulun enkelten?

 Älä pelkää. Älä pelkää.

 Tähtitaivas julistaa:

 Syntyi valo maailmaan.

 Kuuletko laulun enkelten?

 Näetkö toivon paimenten?

 Vapahtajamme, Pelastajamme

 Jeesus, lahjaksi meille.

2. Laitan tähden ikkunaan.

Pimeimpäänkin maisemaan

valos toivon tuo.

Kuin tietäjät maan itäisen

löysin lahjan suurimman,

lahjan suurimman.

Taivas tuikkii ylläni,

tuo tuulahduksen seimen luota Pohjolaan.

 Tähtitaivas julistaa…

 … Jeesus, - - - lahjaksi meille.

**3. Jesajan ennustus**

1. Kansa, joka pimeydessä tänään vaeltaa,

näkevä on suuren valkeuden.

Niille, jotka asuvat varjossa kuoleman,

loistaa kirkas valo taivainen.

Sillä lapsi on meille syntynyt,

Poika meille lahjoitettu on.

Suojaansa hän ottaa hyljätyt

ja rauhan löytää luotaan levoton.

2. Nimensä on Ihmeellinen Neuvonantaja.

Hän on Isä Iankaikkinen,

Rauhanruhtinas, Väkevä Jumala.

Valta laskettu on harteilleen.

 Sillä lapsi on meille syntynyt,…

3. Hän antaa kansallensa ilon suurimman.

Orjuudesta heidät vapauttaa.

Kahleet hän murtaa, pois ajaa sortajan.

Silloin iloitaan ja riemuitaan.

 Sillä lapsi on meille syntynyt,…

**4. Enkelin kiireitä**

 Enkelillä joulun alla kovin kiire on.

 Vielä on niin paljon tehtävää.

 Kohta maailmalle koittaa ilo loputon,

 kun Jeesus-lapsen synttäreitä vietetään!

1. Kas, tuolla pappi Sakarias

pyhäkössä suitsuttaa.

Hälle lapsen syntymästä pitää ilmoittaa.

Poika, joka syntyy, on suuri profeetta.

Hän Messiaalle tietä valmistaa.

 Enkelillä joulun alla…

2. Seuraavaksi lennä luokse neitsyt Marian.

Joosefille kihlattu hän on morsian.

Tehtävänsä synnyttää on Poika Jumalan,

Vapahtaja koko maailman.

 Enkelillä joulun alla…

3. Joosefille tilanne tää huolta aiheuttaa.

Varmista, ettei hän hylkää neitsyt Mariaa.

Perheenisän vastuu Joosefille annetaan:

suojella pientä Jeesusta ja vaimoaan.

 Enkelillä joulun alla…

 Kohta maailmalle koittaa ilo loputon,

 kun Jeesus-lapsen synttäreitä

 – lapsen synttäreitä,

 Jeesus-lapsen synttäreitä vietetään!

**5. Eipä tiedä Betlehem**

1. Eipä tiedä Betlehem, mikä heitä odottaa.

Hän kätkyessään nukkuen

ennustukset toteuttaa.

Hänen nimensä on Jeesus, sillä hän on pelastus,

valo kirkas niin kuin aamun sarastus!

2. Eipä tiedä Betlehem ilmoitusta enkelin.

Hän perii valtaistuimen, kuninkuuden Daavidin.

Siitä iloitsee nyt taivas, sillä hän on Messias!

Syntyi meille kuningasten Kuningas!

 Hiljainen talli palatsinaan

Kuningas syntyi maailmaan.

Enkelten parvi ylistäen

tuo viestin taivaisen!

3. Eipä tiedä Betlehem, täynnä ihmeitä hän on.

Lepää yllään henki viisauden,

saa hän kaiken suosion.

Vielä kerran kuurot kuulee,

vielä rammat kävelee.

Rauhan antaa rauhattomaan sydämeen.

4. Eipä tiedä Beetlehem: Hänet ristiinnaulitaan.

Syyttömänä kaiken antaen

hän synnit meidän sovittaa.

Vihollisen polkee maahan,

murtaa kahleet kuoleman.

Avaa portin valtakuntaan Jumalan!

 Hiljainen talli palatsinaan

Kuningas syntyi maailmaan.

Enkelten parvi ylistäen

tuo viestin taivaisen! (2x)

**6. Joulukertomus**

1. Kun käyvät tietä Beetlehemin Joosef, Maria,

monet tuskin huomaavatkaan nuorta paria.

Verolle on määrätty nyt kaikki pantavaksi,

siksi Beetlehemissä myös kulkevat nuo kaksi.

2. Maria on raskaana ja kohta synnyttää,

siksi sisään lämpimään he päästä yrittää.

Ei tilaa majatalossa, on juttu siihen malliin

että heidän mentävä on takapihan talliin.

 Ei Kuningasten Kuningas synny linnaan jaloon,

 eikä pääse syntymään hän hienoon majataloon.

 Ei kiillä silkkilakanat pieluksilla kerran,

 kun seimeen vanhan navetan

 näin syntyy poika Herran.

 Ei soi nyt torvet, rummutkaan,

 ei kuulla pasuunoita,

 kunniaksi Kuninkaamme

 eivät kellot soita.

3. Jotain silti tapahtuu, ei sitä nähdä voida,

jossain taivaan korkeudessa alkaa soitto soida.

Taivahalle sytytetään uusi kirkas tähti,

enkelien sotajoukot matkallensa lähti.

4. Vaikk’ syntyy poika Jumalan

näin vaatimattomasti,

silti juhlat suuret ovat taivahassa asti.

On rauha syvä sydämessä, syntyy Poika meille

elämäksi, totuudeksi, tieksi eksyneille.

 Ei kuningasten Kuninkaan

 syntymästä kuulla

 saa keisarit ja hallitsijat,

 vaikka voisi luulla.

 Vaan paimenet nuo kedollaan,

 kun yöllä työtä tekee,

 jotain aivan ihmeellistä

 taivaalla he näkee.

 Suuren ilon ilmoittavat

 enkelit nyt heille:

 ”Pieneen talliin syntynyt

 on Vapahtaja teille.”

5. Suuren suuri hämmennys

ja pelko miehet kohtaa,

pian pienen tallin luokse heidän

askeleensa johtaa.

Siellä pienen pieni vauva kapaloissaan makaa.

Nyt jo ympärillensä hän iloa saa jakaa.

6. Vanhemmille kertovat he mitä kuulla saivat,

siinä melkein unohtuvat tuskat, murheet, vaivat.

Jumalaansa ylistämään paimenet nuo ryhtyy,

taivaan juhlaan samalla he tietämättään yhtyy.

Jeesus Kristus, kuninkaamme, tänään syntyi tänne,

                      siksi Herra sinua

me riemuin ylistämme.

 Ylistys ja kiitos soi,

on Jumalamme pyhä.

                      Häntä tänään kiitämme

ja ylistämme yhä. (2x)

**7. Jouluyö, juhlayö**

1. Jouluyö, juhlayö!

Päättynyt kaikk´ on työ.

Kaks vain valveill´ on puolisoa

lapsen herttaisen nukkuessa

seimikätkyessään,

seimikätkyessään.

2. Jouluyö, juhlayö!

Paimenil yksin työ.

Enkel taivaasta ilmoitti heill':

Suuri koittanut riemu on teill'!

Kristus syntynyt on,

Kristus syntynyt on!

3. Jouluyö, juhlayö!

Täytetty nyt on työ.

Olkoon kunnia Jumalalle!

Maassa rauha, myös ihmisille

olkoon suosio suur,

olkoon suosio suur!

**8. Enkelien ylistys**

Tänä yönä ihme tapahtui.

Suuri suunnitelma toteutui.

Lupaus on täyttynyt.

Messias on syntynyt.

Herra antanut on armossaan

ainoan Poikansa maailmaan.

Riennä seimen lapsen luo,

Hän pelastuksen meille tuo.

Halleluja, halleluja,

Jumalalle kunnia!

Ja maassa olkoon rauha

ihmisillä, joita Hän rakastaa.

(koko laulu 2x, 2. kerralla halleluja-jakso vielä kerrataan)

**9. Kipin kapin Beetlehemiin**

Kipin kapin kipin kapin – kapin kipin kapin

Kipin kapin kipin kapin – kapin kipin kapin (2x)

1. Kuulimme ihmeisen uutisen,

sanoman taivaisen.

Kuulimme ihmeisen uutisen,

sanoman taivaisen.

 Kipin kapin kipin kapin Beetlehemiin,

 siellä näemme Messiaan.

 Kipin kapin kipin kapin Beetlehemiin,

 kaivatun Kuninkaan.

 Mennään häntä katsomaan!

 Juostaan luokse kuninkaan!

 Kenkää toisen eteen nyt!

 On Vapahtaja syntynyt!

2. Enkeli meille ilmoitti: Jeesus on syntynyt.

Sanoman meille julisti, seimessä makaa nyt.

 Kipin kapin kipin kapin Beetlehemiin…

– Kipin kapin kipin – kipin kapin kipin

Kipin kapin kipin kapin – kapin kipin kapin

Kipin kapin kipin kapin – kapin kipin kapin

Kipin kapin kipin kapin –

Jeesus on syntynyt.

Seimessä makaa nyt.

Voiko suloisempaa ollakaan,

ihmettä sen rakkaampaa? (2x)

 Kipin kapin kipin kapin Beetlehemiin,

 siellä näemme Messiaan.

 Kipin kapin kipin kapin Beetlehemiin,

 kaivatun Kuninkaan.

**10. Heinillä härkien kaukalon**

1. Heinillä härkien kaukalon

nukkuu lapsi viaton.

 Enkelparven tie kohta luokse vie

 rakkautta suurinta katsomaan.

2. Helmassa äitinsä armahan

nukkuu Poika Jumalan.

 Enkelparven tie kohta luokse vie

 rakkautta suurinta katsomaan.

(huilu)

3. Keskellä liljain ja ruusujen

nukkuu Herra ihmisten.

 Enkelparven tie kohta luokse vie

 rakkautta suurinta katsomaan. (2x)

 (kolme kellonsoittoa)

4. Ristillä rinnalla ryövärin

nukkuu uhri puhtahin.

 Enkelparven tie kohta luokse vie

 rakkautta suurinta katsomaan. (2x)

**11. Tähti syttynyt on taivaalle**

1. Mikä on tuo kirkas tähti, joka loistaa taivaalla?

Joku planeettako, asteroidi, uusi komeetta?

Ei tähteä sen vertaista ole avaruudessa.

Tää ilmiö on jotain aivan ainutlaatuista.

2. Sen täytyy olla merkki, viesti taivaasta.

Nyt jossain syntynyt on joku mahtava hallitsija.

Se voisi kenties olla tuo luvattu Messias,

josta Kirjoitukset kertovat, maailman Valtias.

 Tähti syttynyt on taivaalle.

 Ei ole vertaistaan!

 Nyt sitä seuratkaamme,

 että löydämme kuninkaan.

 Tuo tähti näyttää meille

 reitin luokse Messiaan.

 Minä uskon, siksi lähden

 tähteä seuraamaan.

3. Me viisaat miehet itämaan tunnemme tarinan.

Profeettojen tekstit viittaavat tapahtumaan.

Tähti nousee Jaakobista: Pelastaja maailman.

Hänen valtakuntansa ei lopu milloinkaan.

 Tähti syttynyt on taivaalle…

4. On matka sinne pitkä ja tie tuntematon.

Monet vaikeudet, ties mitkä,

meidän edessämme on.

Mutta meidän täytyy nähdä tuo ihme suunnaton,

kun maailmalle **−** syntynyt Vapahtaja on!

 Tähti syttynyt on taivaalle.

 Ei ole vertaistaan!

 Nyt sitä seuratkaamme,

 että löydämme kuninkaan.

 Tuo tähti näyttää meille

 reitin luokse Messiaan.

Minä uskon, siksi lähden tähteä

**−** seuraamaan, seuraamaan!

**12. Minun silmäni ovat nähneet**

 Minun silmäni ovat nähneet Messiaan.

 Minun silmäni ovat nähneet Lunastajan.

 Minun silmäni ovat nähneet Kuninkaan,

 joka saapunut on meidät pelastamaan.

Tätä lasta odotimme, kaipasimme.

Rauhanruhtinaan tulevan tiesimme.

Kuulimme uutisen, ennustuksen,

profeetat kertoivat sen.

Mutta nyt olemme nähneet omin silmin sen.

Katso, tässä on maailman Vapahtaja!

 KUORO: Minun silmäni ovat nähneet…

Tätä lasta odotimme…

(välisoitto)

Tässä on Poika Jumalan.

Tässä on valo maailman.

Katso, tässä on Lunastaja.

Tässä on kaiken Kuningas.

Tässä on Rauhanruhtinas.

Katso, tässä on Lunastaja. (2x)

 Minun silmäni ovat nähneet…

Tässä on Poika Jumalan.

Tässä on valo maailman.

Katso, tässä on **−** **−** Messias.

**13. Lapsi on syntynyt meille**

Lapsi on syntynyt meille, Poika on annettu.

Hän kantaa harteillaan valtaa, synnit on voitettu.

Ei tule kaltaistaan toista syntymään milloinkaan.

Rakkauden valoa loistaa pimeään maailmaan.

Immanuel, lapsi lupausten,

rauhan hän tuo nimessään.

Immanuel, hän on kanssamme,

tien aukaisee taivaaseen.

(välisoitto)

Koko laulu uudelleen